Angela Lansbury, naixida de Londres, 16 d'octubre de 1925 y muerta en Los Angeles, l'11 d'octubre de 2022, estió una actriz de cine, de voz y de teatro britanica d'orichen irlandés y nacionalizada estausunidense en 1951. Activa en o cine dende 1940, dica a suya muerte en 2022, recibió cuantos premios mientres a suya carrera cinematografica entre éls: un Premio Oscar honorifico, seis Globos d'Oro, cinco Premios Tony y un Premio Grammy, amás d'acumular deciueito nominacions a lo Primetime Emmy.

En Aragón ye conoixida prencipalment por a suya interpretación de Jessica Fletcher en a serie Murder, She Wrote.

D'entre a suya filmografía, se puet mencionar as suyas interpretacions en bellas cintas y series como Gaslight (1944, George Cukor) The Picture of Dorian Gray (1945, Albert Lewin), que li atorgaron dos nominacions a o Premio Oscar a la Millor Actriz Secundaria, Death on the Nile (1979, John Guillermin) u Murder, She Wrote.
Angela Lansbury